《过樵川林时中》
宋代·赵若槸

建水樵川隔几重，相逢孰意大江东。
客行芳草垂杨外，春在柔江小麦中。
细雨疏田流水碧，残霞拥树远林红。
浮生聚散浑无定，有酒何妨一笑同。

作者简介：赵若槸，字自木，号霁山，崇安（今福建武夷山市）人。必涟弟。度宗咸淳十年（一二七四）进士。入元不仕。有《涧边集》，已佚。事见明嘉靖《建宁府志》卷一八《赵必涟传》，《宋季忠义录》卷一五有传。今录诗七首。